Sagredo ordena una revisió dels arbres de Paterna i afirma que el protocol de coordinació va funcionar correctament
23/07/2015

# Sagredo ordena una revisió dels arbres de Paterna i afirma que el protocol de coordinació va funcionar correctament

[![Sagredo realiza una revisión de desperfectos tras la tormenta](/images/noticias/2015/07/revision-tormentas.jpg)](/images/noticias/2015/07/revision-tormentas.jpg)

23.07.2015

L’Alcalde de Paterna, Juan Antonio Sagredo, va supervisar ahir a la vesprada junt amb la regidora de Seguretat, Infraestructures i Medi Ambient, Nuria Campos, els danys lleus provocats per les intenses pluges

L’Alcalde de Paterna, Juan Antonio Sagredo, ha ordenat que es realitze una completa revisió dels arbres de la localitat, després que ahir, a causa de les fortes pluges, se'n trencaren alguns, sobretot en la zona dels jutjats i en el Barri de Campament. “Els servicis tècnics municipals realitzaran un estudi detallat per a saber si hi ha exemplars que hagen de ser retirats per seguretat”, ha assenyalat.

En este sentit, ha reiterat que “en jardins, parcs infantils i grans vies de la localitat, van a revisar-se els arbres per a previndre ruptures d’exemplars en el futur que puguen posar en perill la seguretat de les persones”. I ha recordat que “esta sempre ha sigut una reclamació del PSOE que ara posarem en marxa”.

Sagredo ha afirmat que “el protocol de coordinació ha funcionat correctament i, des del primer moment, els agents de policia de la localitat van actuar en cada un dels incidents lleus provocats pel vent i les pluges”.

Les caigudes d’arbres, un d’ells sobre la línia elèctrica de la Línia 1 de metro a l’altura del Barri de Campament, no van causar danys materials ni humans de gravetat. En este cas, personal de FGV va retirar l’exemplar arbori, que va quedar sostingut pels cables que recorren les vies del metro, amb rapidesa i en coordinació amb la Policia Local, que va acordonar la zona per seguretat mentres es van desenrotllar els treballs.

L’Alcalde de Paterna, acompanyat per la regidora de Seguretat, Infraestructures i Medi Ambient, Nuria Campos, es van personar en diverses de les zones en què els veïns van avisar de xicotets danys provocats per les pluges.